Užduočių lapai grupėms

I grupė: KALNAS

Sukurkite dalykinį aprašymą:

nurodykite, kur yra Trijų kryžių kalnas, apibūdinkite vietą (kurioje Vilniaus miesto dalyje, kokiame parke, šalia kokių vandens telkinių ir pan.),

nurodykite kalno aukštį (palyginkite su kitomis/gretimomis Vilniaus kalvomis), paaiškinkite, kaip galima pakilti ant kalno.

Papasakokite pagal laiko seką kalno istoriją:

koks senasis kalno pavadinimas, kodėl toks, kas buvo/vyko ant šio kalno senovėje, kas vėlesniais amžiais ir kas yra dabar (jo reikšmė).

Pavartokite laiko sekai atskleisti tinkamus jungiamuosius žodžius (anksčiau, vėliau, paskui ir pan.).

Informacijos galite ieškoti internete.

Pabaigoje nurodykite šaltinius, kuriais rėmėtės rinkdami informaciją ir kurdami tekstą.

II grupė: PAMINKLAS

Papasakokite pagal laiko seką paminklo istoriją:

kada ir kokiu tikslu ant šio kalno pirmąkart buvo pastatyti kryžiai, kada ir kieno (kas autorius) buvo sukurtas Trijų kryžių paminklas, kaip jis atrodė, kada ir kodėl buvo sunaikintas, kada ir kieno pastangomis/rūpesčiu buvo atstatytas.

Pavartokite laiko sekai atskleisti tinkamus jungiamuosius žodžius (anksčiau, vėliau, paskui ir pan.).

Sukurkite dalykinį aprašymą:

kaip paminklas atrodo dabar, koks jo aukštis, spalva, forma, medžiaga, iš kurios padarytas.

Paaiškinkite, kuo paminklas svarbus Vilniui.

Informacijos galite ieškoti internete.

Pabaigoje nurodykite šaltinius, kuriais rėmėtės rinkdami informaciją ir kurdami tekstą.

III grupė: GAMTOS VAIZDAS

Sukurkite meninį aprašymą:

kokia augalija ant kalno, jo šlaitų, išvardinkite žinomas medžių rūšis,

kas čia gyvena (pastebėkite paukščius, jiems įrengtus inkilus),

koks gamtos vaizdas atsiveria nuo kalno žvelgiant į miestą (visumos įspūdis),

kokius 2-3 gamtos objektus (pvz., parkus) atpažįstate mieste, kur ir kokią teritoriją jie užima (kaip išsidėstę erdvėje).

Atskleiskite gamtos grožį pagal įvairius pojūčius: ką matote, girdite, užuodžiate, liečiate, ką jaučiate būdami čia.

Rašydami pavartokite 2-3 palyginimus, 5-6 vaizdinguosius veiksmažodžius.

IV grupė: MIESTO PANORAMA

Sukurkite meninį aprašymą:

apibūdinkite , koks miesto pastatų vaizdas atsiveria žvelgiant nuo kalno (visumos įspūdis),

atpažinkite ir apibūdinkite 5-6 senamiesčio ir naujųjų miesto rajonų objektus (detalės): pilys, bokštai, mokslo, meno įstaigos, maldos namai (bažnyčios),

kaip atpažįstami objektai išsidėstę erdvėje (kairė – dešinė, arti – toli),

kaip atrodo tie statiniai (spalvos, formos, dydis).

Rašydami pavartokite 5-6 epitetus, 2-3 vaizdinguosius veiksmažodžius.

Apibendrinkite, ką jaučiate (kokias emocijas) čia būdami.

Interneto šaltiniai, iš kurių galima sužinoti Trijų kryžių kalno ir paminklo istoriją:

<https://www.genocid.lt/UserFiles/File/Atmintinos_datos/2020/20200530_kryziai.pdf>

<https://www.lrt.lt/naujienos/tavo-lrt/15/113886/ka-apie-triju-kryziu-kalna-byloja-legenda>